ছোট মণি যায় নতুন জুতা পায় - Bangla Fashion | বাংলা ফ্যাশন
Bangla Fashion | বাংলা ফ্যাশন
নারী
পুরুষ
বাচ্চা
বিশেষ অনুষ্ঠান
সুগন্ধি
স্টোরস
সেল
খবর
ফ্যাশন শো
মডেল
অন্যান্য
Select Page
« চরকায় শীতের শাল
নতুন পোশাকে ওদের আনন্দ »
ছোট মণি যায় নতুন জুতা পায়
Sep 1, 2009 | বাচ্চা | 0 comments
এবার ঈদে কী কিনবে, জুতাটা এবার কেমন হবে, তার সঙ্গে মিল রেখে জামাটা কেমন হবে এসব নিয়ে এখনই ব্যস্ত হয়ে পড়েছে শিশুরা। ঈদে চাই নতুন জুতা। এলিফ্যান্ট রোডের গ্যালারি অ্যাপেক্স আউটলেটের ম্যানেজার আবুল কালাম আজাদ বলেন, ‘এবার শিশুদের মধ্যে ঈদের আমেজটা রোজা শুরুরও অনেক আগে থেকে শুরু হয়েছে। এ ঈদ সামনে রেখে এবার আমরা শিশুদের জন্য আমেরিকান ব্র্যান্ড ডিজনি নিয়ে এসেছি। আর শিশুরা আগের জুতাগুলোর চেয়ে এবার এই ডিজনি জুতাটাই বেশি পছন্দ করছে। জুতার দামটা ঠিক আগের মতোই আছে। তবে রমজানের মধ্যে আরও কিছু নতুন পণ্য আসবে।’
জুতাটা কেমন হওয়া চাই
ঈদে বাচ্চারা সাধারণত সারা দিন পাঞ্জাবি-পায়জামা পরে থাকে। আর এই পোশাকের সঙ্গে স্যান্ডেলটাও বেশি মানানসই। অনেকে আবার শু পছন্দ করে। কিন্তু শিশুরা যেহেতু ঈদের পুরো দিন নতুন জামাকাপড় পরে, তাই শু না পরাই ভালো। স্যান্ডেল পরলে পায়ে পর্যাপ্ত বাতাস লাগবে। এতে গরমে শিশুরা বিরক্তি কিংবা ক্লান্তি বোধ করবে না। আর সাধারণত পেছন দিকে খোলা স্যান্ডেল পরে শিশুরা হাঁটলে তা পা থেকে খুলে যাওয়ার আশঙ্কা থাকে কিংবা হোঁচট খেয়ে পড়েও যেতে পারে। তাই শিশুদের স্যান্ডেল কেনার সময় খেয়াল রাখা উচিত যে তাতে ফিতা বা বেল্ট লাগানো আছে কি না। ঈদ সামনে রেখে এবার সব দোকানই প্রায় একই স্টাইলের জুতা বাজারে এনেছে। তবে বাটার বিক্রয়কর্মী জাহিদুল ইসলাম বলেন, ‘সাত-আট রোজার পর থেকে বাটা শিশুদের জন্য আরও নতুন কিছু জুতা বাজারে আনবে। সেগুলোর মডেল বর্তমান জুতার চেয়ে একটু ভিন্ন হবে।’
দরদাম
এবার শিশুদের জুতার মডেলে নতুনত্ব এলেও দামটা ঠিক আগের মতোই আছে। বাটার জুতার ক্ষেত্রে স্যান্ডেল শু ৫০০ থেকে ২৫০০ টাকা আর কেডস ৪০০ থেকে ২০০০ টাকায় পাওয়া যাবে। আর ছোট্ট মেয়েদের দুই ফিতা ফ্লাট স্যান্ডেল ১২০ থেকে ৮০০ টাকায় পাওয়া যাবে। অ্যাপেক্সের নতুন ডিজনি জুতার দাম পড়বে ৩২০ থেকে ১২৯৫ টাকা পর্যন্ত। আর সাধারণ জুতার শো রুমগুলোতে শিশুদের জুতা ৩০০ থেকে ১২০০ টাকায় পাওয়া যাবে।
কোথায় পাবেন শিশুর জুতা
শিশুর জন্য আগাম ঈদের জুতা কিনতে চাইলে এলিফ্যান্ট রোডের বাটা কিংবা অ্যাপেক্সের শোরুমে যেতে হবে। এখানকার সাধারণ ছোট দোকানগুলোতেও ঈদের নতুন জুতা আছে। এ ছাড়া নিউমার্কেটের প্রায় সবগুলো জুতার দোকান ও বসুন্ধরা সিটির লেভেল-৬ এর প্রায় সব জুতোর দোকানেই শিশুদের জন্য ঈদের নতুন জুতা পাওয়া যাবে। আর যারা আরও কম দামে শিশুর নতুন জুতা-স্যান্ডেল কিনতে চান তাঁদের জন্য নিউমার্কেটের সামনে বেশ কিছু নতুন জুতার পসরা বসেছে। এখানে ১০০ থেকে ৩০০ টাকার মধ্যে শিশুদের জুতা পাওয়া যাবে।
সুজন সুপান্থ
সূত্র: দৈনিক প্রথম আলো, সেপ্টেম্বর ০১, ২০০৯
Related
বিষয়শ্রেণী
বিষয়শ্রেণীSelect Categoryঅন্যান্য  (13)খবর  (68)গ্যালারি  (136)টিপস্‌ এণ্ড টেকনিক  (1)নারী  (61)পুরুষ  (31)ফিচার  (111)ফ্যাশন শো  (20)বাচ্চা  (10)বিশেষ অনুষ্ঠান  (33)ভিডিও  (1)মডেল  (5)সুগন্ধি  (9)সেল  (7)স্টোরস  (37)
সাম্প্রতিক মন্তব্য
uzzal on সিল্ক আর ছাপা শাড়িতে ঈদ
সরলা on নাক সেজেছে নাকছাবিতে
আজিজুল হাকিম on নাক সেজেছে নাকছাবিতে
বৈশাখে ছেলেদের সাজ | SORGOL on বৈশাখে ছেলেদের সাজ
অন্তরেবাংলাদেশ – OntoreBangladesh » নতুন ঢঙের কামিজ on নতুন ঢঙের কামিজ
এভারগ্রীন বাংলা
লাইব্রেরি
জোকস
ডিকশনারি
লিরিক
Facebook
Twitter
Google
RSS
Evergreen Bangla